
ANEXA nr.2 la HCL___________
                                                                                                                          Aprobat,
                                                                                                                           Primar,
                                                                                                                Dascalu Nicolae Liviu 

REGULAMENT
de organizare şi desfăşurare a licitaţiei publice pentru inchirierea a imobilului:

spaţiu- sala de clasa nr. 9 din incinta Liceului Tehnologic Nr. 1 Maracineni, comuna Maracineni, strada Principala, nr. 464, jud. Arges, situata in corpul de cladire B, in suprafata de 53 mp, pentru desfasurarea activitatilor de ingrijire zilnica copii, de luni pana vineri in intervalul orar 12:00-18:00
1. Obiectul licitaţiei
Închirierea prin licitaţie publică a imobilului: spaţiu- sala de clasa nr. 9 din incinta Liceului Tehnologic Nr. 1 Maracineni, comuna Maracineni, strada Principala, nr. 464, jud. Arges, situata in corpul de cladire B, in suprafata de 53 mp, pentru desfasurarea activitatilor de ingrijire zilnica copii, de luni pana vineri in intervalul orar 12:00-18:00.
Prin activitati de ingrijire copii se intelege: activitati after-school, activitati de terapie logopedica, terapie senzoriala, grupuri de socializare, etc.
Imobilul se află în proprietatea Comunei Maracineni, jud. Arges, nu este revendicat şi nu face obiectul unor litigii, si este intabulat in C.F. nr. 82370.
2. Licitaţia se organizează în temeiul prevederilor art.317,332-348 din OUG 57/2019-Codul Administrativ
3. Deschiderea sedintei de licitaţie va avea loc la sediul Primăriei comunei Maracineni, judetul Arges, str. Principala nr. 274A, în data de 10.11.2022, ora 11:00.
4. Termenul limita de depunere a documentelor de participare la licitatie este cel tarziu cu doua ore inainte de incepere a licitatiei, la sediul Primariei comunei Maracineni, str.Principala nr. 274A.
5. Preţul de pornire al licitaţiei este de 4 EUR/mp/lună, adică 1060 lei/lună, la un curs EUR/LEI de 4,9247 lei pentru 1 EUR, curs BNR valabil la data evaluarii, 14.09.2022, însuşit de către Consiliul Local al Comunei Maracineni prin HCL nr. _______________ în baza Raportului de evaluare emis de către evaluator autorizat ANEVAR, Duca Gheorghe.
6. La licitaţie pot participa persoane fizice sau juridice, de drept privat, române sau străine, care au depus la sediul organizatorului licitaţiei următoarele:
6.1 Cerere de înscriere la licitaţie

6.2 Formular de ofertă

6.3 Documentele specifice în funcţie de încadrarea juridica a ofertanţilor astfel:
DOCUMENTELE DE CAPABILITATE 
a) Pentru persoanele juridice:
- Dovada achitării garanţiei de participare la licitaţie, în cuantum de 2120 lei, care se achită în contul RO34TREZ0465006XXX014248 deschis la Trezoreria Pitesti sau la casieria instituţiei.
- Copie după Certificatul de înmatriculare al ofertantului eliberat de către Registrul Comerţului;

- Certificat de atestare fiscală valabil la data licitaţiei, emis de către Administraţia Finanţelor Publice care să ateste faptul că ofertantul nu are debite restante către bugetul consolidat al statului;

- Certificat de atestare fiscală valabil la data licitaţiei, emis de către Direcţia Economică -Serviciul Impozite şi Taxe Locale din cadrul Primăriei comunei Maracineni, care să ateste faptul că ofertantul nu are debite restante către bugetul local;

- Declaraţie pe propria răspundere a reprezentantului legal al societăţii comerciale din care să rezulte că aceasta nu se află în reorganizare judiciară sau faliment;

- împuternicire pentru participare la licitaţie - dacă este cazul,

 b). Pentru persoanele fizice:
- Dovada achitării garanţiei de participare la licitaţie, în cuantum de 2120 lei, care se achită în contul RO34TREZ0465006XXX014248 deschis la Trezoreria Pitesti sau la casieria instituţiei.
- Copie după actul de identitate

- Certificat de atestare fiscală valabil la data licitaţiei, emis de către Direcţia Economică -Serviciul Impozite şi Taxe Locale din cadrul Primăriei comunei Maracineni, care să ateste faptul că ofertantul nu are debite restante către bugetul local;

Certificat de atestare fiscal valabil la data licitaţiei, emis de către Administraţia Finanţelor Publice, care să ateste faptul că ofertantul nu are debite restante către bugetul consolidat al statului;

Certificat de cazier judiciar

7. Eventualele contestaţii vor fi depuse la sediul Primăriei în termen de 3 zile lucrătoare de la închiderea şedinţei de licitaţie.

8. Soluţionarea contestaţiei se face în 5 zile lucrătoare de la înregistrarea acesteia, prin admiterea sau respingerea ei.

9. Orice participant, persoană fizică sau juridică, din cele participante la procedura de licitaţie poate formula contestaţie dacă se consideră vătămată prin modul în care au fost evaluate documentele de participare şi s-a desfăşurat licitaţia. Contestaţia se formulează în scris şi se înregistrează în Registratura Primăriei.
10. Dacă se admite contestaţia, licitaţia va fi anulată şi procedura de închiriere va fi reluată.

11. Câştigătorul licitaţiei este obligat să semneze contractul de închiriere, în formă autentică, în termen de 20 de zile calendaristice de la data adjudecării licitaţiei.

12. In cazul în care, cu excepţia unor situaţii de forţă majoră, temeinic dovedite, contractul de închiriere nu este semnat, ofertantul declarat câştigător pierde dreptul de închiriere a bunului imobil, precum şi dreptul la restituirea garanţiei de participare. In acest caz, procedura va fi anulată, urmând a fi reluată.

13. După semnarea contractului de închiriere, chiriaşul va solicita în scris restituirea garanţiei de participare la licitaţie.

14. Nesemnarea contractului de către câştigătorul licitaţiei în termen de 20 de zile calendaristice, din motive imputabile acestuia, conduce la pierderea garanţiei de participare la licitaţie şi anularea licitaţiei

15. Licitaţia se va desfăşura astfel :

b). Pentru persoanele fizice:
a) în ziua şi la ora anunţată pentru desfăşurarea licitaţiei , preşedintele comisiei dă citire publicaţiilor în care a fost făcut anunţul de închiriere, condiţiilor închirierii, listei participanţilor, prezintă modul de desfăşurare a licitaţiei şi constată îndeplinirea/neîndeplinirea condiţiilor legale de desfăşurare.

b) Se deschid plicurile exterioare în şedinţă publică.

c) Pentru continuarea desfăşurării procedurii de licitaţie este necesar ca după deschiderea plicurilor exterioare cel puţin două oferte să fie valabile. In caz contrar, se anulează procedura de licitaţie şi se organizează una nouă.

d) După analizarea conţinutului plicului exterior, secretarul comisiei de evaluare întocmeşte procesul-verbal în care se va preciza rezultatul analizei.

e) Deschiderea plicurilor interioare se face numai după semnarea procesului-verbal prevăzut la alin.(d) de către toţi membrii comisiei de evaluare şi de către ofertanţi.

f) Sunt considerate oferte valabile ofertele care îndeplinesc criteriile de valabilitate prevăzute în caietul de sarcini.

g) în urma analizării ofertelor de către comisia de evaluare, pe baza criteriilor de valabilitate, secretarul acesteia întocmeşte un proces-verbal în care menţionează ofertele valabile, ofertele care nu îndeplinesc criteriile de valabilitate şi motivele excluderii acestora din urmă de la procedura de licitaţie. Procesul-verbal se semnează de către toţi membrii comisiei de evaluare.

h) în baza procesului-verbal care îndeplineşte condiţiile prevăzute la alin.(g), comisia de evaluare întocmeşte, în termen de o zi lucrătoare, un raport pe care îl transmite autorităţii contractante.

i) în termen de 3 zile lucrătoare de la primirea raportului comisiei de evaluare, autoritatea contractantă informează, în scris, cu confirmare de primire, ofertanţii ale căror oferte au fost excluse, indicând motivele excluderii.

j) Raportul prevăzut la alin.(h) se depune la dosarul licitaţiei.

k) Comisia de evaluare stabileşte punctajul fiecărei oferte valabile, ţinând seama de criteriile de atribuire şi anume:

• Cel mai mare nivel al ofertei

l) în cazul în care există punctaje egale între ofertanţii clasaţi pe primul loc, departajarea se va face în funcţie de punctajul obţinut pentru criteriul de atribuire care are ponderea cea mai mare după acesta.

m) Pe baza evaluării ofertelor, secretarul comisiei de evaluare întocmeşte procesul-verbal care trebuie semnat de toţi membrii comisiei.

n) Preţul minim de pornire a licitaţiei pentru închirierea imobilului este cel stabilit prin Raportul de evaluarea în vederea închirierii, întocmit de către un evaluatorul autorizat ANEVAR, însuşit de către Consiliul Local al Comunei Maracineni prin HCL nr. ________________ şi este în sumă de 1060 lei/lună.

o) Depunerea cererii de participare la licitaţie şi a documentelor solicitate are ca efect acceptarea necondiţionată a preţului de pornire la licitaţie.

p) Refuzul de a semna procesul verbal de licitaţie de către unul dintre ofertanţi nu afectează valabilitarea acestuia. In cadrul procesului verbal este consemnat refuzul semnării, precum şi orice

altă observaţie.

q) în urma desfăşurării licitaţiei se întocmeşte procesul verbal de adjudecare

r) Comuna Maracineni are dreptul de a anula licitaţia în următoarele situaţii:

1) nu au fost depuse minim 2 oferte valabile;

2) au fost prezentate numai oferte necorespunzătoare, respectiv care:

• au fost depuse după data limită de depunere a ofertelor;

• nu au fost elaborate şi prezentate în concordanţă cu cerinţele din documentaţia de atribuire

• conţin propuneri referitoare la clauzele contractuale, propuneri care sunt în mod evident dezavantajoase pentru locator

• circumstanţe excepţionale care afectează procedura de închiriere prin licitaţie sau datorită cărora este imposibilă încheierea contractului. In această situaţie singura obligaţie a organizatorului licitaţiei este aceea de a restitui garanţia de participare la licitaţie;

• ofertantul declarat câştigător îşi revocă oferta;

• ofertantul declarant câştigător refuză încheierea contractului de închiriere;

• contestaţia unui ofertant este admisă;

s) Garanţia de participare va fi restituită ofertanţilor care nu au câştigat licitaţia.
Compartiment achizitii publice

Toader Florin
ROMANIA


JUDETUL ARGES


COMUNA MARACINENI


Strada Principala, Nr. 274 A

